google/wiki40b huggingface dataset:
विश्राम

सब प्रकार के जीवों को कार्य के बाद विश्राम (Rest) की आवश्यकता पड़ती है, जिससे थकावट दूर हो जाए। थकावट मानसिक तथा शारीरिक, दोनों होती हैं और विश्राम से दोनों प्रकार की
थकावट दूर होती है। हृदयगाति, श्वसन क्रिया, मांसपेशियों के संकुंचन आदि जीवन की आवश्यक क्रियाओं में और चलने फिरने, बोलने, नेत्रों की मांसपेशियों द्वारा दृष्टि कार्य में तथा शारीरिक श्रम, जैसे हथौड़ा चलाना, मिट्टी खोदना, बोझ ढोना, दौड़ना आदि, सभी कार्यों में ऊर्जा की आवश्यकता पड़ती है।
मांसपेशियों की दक्षता आदर्श दशा में ४०% से अधिक नहीं होती है। मनुष्य में तो यह और कम होती है। खिलाड़ी की यांत्रिक क्षमता प्राय: २०% से ३०% ही होती है। इस क्रिया में, ऊतकों द्वारा ऊर्जा के लिए प्रदान शर्करा तथा ऑक्सीजन आदि की माँग तथा जलना बढ़ जाता है, जिसके लिए अधिक रक्तसंचार तथा अधिक ऑक्सीजन देने के उद्देश्य से क्रमश: हृदयगति तथा श्वसन क्रिया वेगपूर्ण हो जाती है। इससे शरीर की ऊष्मा बढ़ जाती है तथा लैक्टिक अम्ल एवं कार्बन डाइऑक्साइड को क्रमश: गुर्दा तथा श्वासोच्छ्‌वास द्वारा बाहर निकाल फेंका जाता है। जब मांसपेशी का संकुंचन बार बार होता है, तब व्यक्ति को थकान आने लगती है। यदि विद्युत्‌ उत्तेजन द्वारा मांसपेशी में संकुंचन क्रिया की जाए, तो संकुंचन धीरे धीरे कम होता जाएगा तथा अंत में अनुक्रिया नहीं होगी। कुछ समय तक उत्तेजना को रोक रखने के बाद विश्राम द्वारा मांसपेशी स्वस्थ हो जाएगी तथा संकुंचन गुण पुन: वापस आ जाएगा। थकावट की अवस्था से मुक्त होने के लिए ऑक्सीजन आवश्यक है। मनुष्य जितना ही अधिक थका रहेगा, उतने ही अधिक समय बाद कार्य की क्षमता उसमें आएगी। यदि अपेक्षाकृत कम विश्राम के बाद कार्य किया जाए, तो इसके फलस्वरूप बड़ी बड़ी दुर्घटनाएँ हो सकती हैं, जैसे थका मोटरचालक दुर्घटना अधिक करता है, क्योंकि वह आवश्यकता पड़ने पर, या संकेत के अनुसार, प्रबल वेगवाले वाहन को रोकने में जहाँ एक से दो सेकंड लगाता है, वहाँ थकावट की अवस्था में कई सेकंड लगा देगा तथा उस काल में प्रबल वेगवाला वाहन बहुत आगे बढ़ जाएगा, जिससे दुर्घटना हो सकती है।
उपर्युक्त कारणों से मानसिक तथा शारीरिक विश्राम की आवश्यकता होती है। यदि मानसिक विश्राम नहीं होगा, तो मनुष्य में थकावट के कारण संतुलन तथा स्फूर्ति नहीं रहेगी। यह साधारणत: देखा जाता है कि अधिक थकावट के बाद गहरी निद्रा आ जाती है जिससे जागने पर थकावट नहीं मालूम पड़ती है तथा व्यक्ति पुन: स्फूर्ति और प्रफुल्लता का अनुभव करता है। पर यदि पूरा विश्राम न मिले, या निद्रा में विघ्न पड़ जाए, तब व्यक्ति को थकान, आलस्य तथा शक्तिलोप का अनुभव होता है तथा मनन और समझने की मानसिक शक्ति में अव्यवस्था पाई जाती है। जानवरों को भी कार्य के बाद विश्राम तथा निद्रा की आवश्यकता होती है जिससे उन्हें पुन: कार्य करने की शक्ति प्राप्त हो जाती है।
धौली, भुवनेश्वर

धौली भुवनेश्‍वर के दक्षिण में राजमार्ग संख्‍या 203 पर स्थित है। यह वही स्‍थान है जहां अशोक कलिंग युद्ध के बाद पश्‍चात्ताप की अग्नि में जला था। इसी के बाद उसने बौद्ध धर्म अंगीकार कर लिया और जीवन भर अहिंसा के संदेश का प्रचार प्रसार किया। अशोक के प्रसिद्ध पत्‍थर स्‍तंभों में एक यहीं है। इस स्‍तंभ (257 ई.पू.) में अशोक के जीवन दर्शन का वर्णन किया गया है। यहां का शांति स्‍तूप भी घूमने लायक है जो कि धौली पहाड़ी के चोटी पर बना हुआ है। इस स्‍तूप में भगवान बुद्ध की मूर्त्ति तथा उनके जीवन से संबंधित विभिन्‍न घटनाओं की मूर्त्तियां स्‍थापित है। इस स्‍तूप से 'दया नदी' का विहंगम नजारा दिखता है।
प्रवेश शुल्‍क: नि:शुल्‍क। समय: सुबह 6 बजे से शाम 6 बजे तक। सभी दिन खुला हुआ।
भारत में शरणार्थी

भारत में शरणार्थी नामक इस लेख में भारत में शरण लेने आये लोगों और इस तरह की समस्याओं के इतिहास से है। भारत में आने वाले शरणार्थियों का एक लम्बा इतिहास है, जिनमें मुख्य हैं- भारत विभाजन के समय के शरणार्थी, तिब्बती शरणार्थी, बांग्लादेश से आये शरणार्थी , काश्मीरी शरणार्थी आदि।
मेनका गांधी

प्रारम्भिक जीवन

मेनका गांधी का जन्म दिल्ली में हुआ था। उनकी शिक्षा लारेंस स्कूल, सनवर तथा तदोपरान्त लेडी श्रीराम कालेज, नयी दिल्ली में हुई। उन्होने तत्कालीन प्रधान मंत्री श्रीमती इन्दिरा गांधी के छोटे बेटे संजय के साथ विवाह किया। एक आकस्मिक दुर्घटना में संजय गांधी के देहान्त के बाद वे सन १९८२ में राजनीति में आयीं। मेनका गांधी जी वर्तमान में सुल्तानपुर जिले की सांसद है, और जिले के पिछड़ेपन को लगातार दूर करती जा रही है जिले को हाइटेक बनाने का काम लगातार कर रही है, इनके सुपुत्र माननीय वरुण गांधी (वर्तमान सांसद पीलीभीत और पूर्व सांसद सुल्तानपुर) ने भी लगातार वहीं प्रयास किया था, मेनका गांधी जी को सुल्तानपुर की जनता प्यार से माँ कहकर भी बुलाती है, यह इनके करिश्माई कामों की वज़ह से ही हो सका है,.

पर्यावरणवादी मेनका

श्रीमती मेनका गांधी एक जानी-मानी पर्यावरणवादी कार्यकर्ता हैं। भारत में पशु-अधिकारों के प्रश्न को मुख्यधारा में लाने का श्रेय मेनका गांधी को ही जाता है। सन १९९२ में उन्होने पीपल फार अनिमल्स नामक एक गैर्-सरकारी संगठन आरम्भ किया जो पूरे भारत में (पशु) आश्रय चलाता है।
श्रावण शुक्ल अष्टमी

श्रावण शुक्ल अष्टमी भारतीय पंचांग  के अनुसार पांचवे माह की आठवी तिथि है, वर्षान्त में अभी २३२ तिथियाँ अवशिष्ट हैं।
राम कृष्ण महाविद्यालय, मधुबनी

राम कृष्ण महाविद्यालय (आर के कोलेज), बिहार के मिथिलांचल की हृदयस्थली मधुबनी में स्थित एक महाविद्यालय है। १९४० को स्थापित यह महाविद्यालय मिथिला में ही नहीं अपितु बिहार से दूर पूरे भारत सही नेपाल में भी अपनी शिक्षा और प्रसाशन के लिए एक पहचान रखता है। चाहे विज्ञान कि पढाई हो या कॉमर्स की; चाहे स्नातकोत्तर की; ललित नारायण मिथिला विश्वविद्यालय में यह अपनी वर्चस्वता और श्रेष्ठता रखने वाला महाविद्यालय है।
1981 इंडियन वेल्स मास्टर्स

पुरुष एकल

जिमी कोनर्स ने  इवान लेंडल को 6-3, 7-6 से हराया।
हिम रेखा

हिम रेखा ऊँचे पर्वतों में वह रेखा होती है जिसके ऊपर अमूमन पूरे वर्ष बर्फ़ ठहरी हुयी होती है। यह एक पट रेखा होती है और ऊँचे पर्वतों में साफ़ दिखाई देती है।
अलादीन - नाम तो सुना होगा

सीज़न 1

एक शक्तिशाली और दुष्ट जादूगरनी मल्लिका, दुनिया को संभालने की योजना बना रही है। उसका नौकर हसन उसे चकमा देता है लेकिन फिर एक जिनी में बदल जाता है और एक चिराग में फंस जाता है।
500 साल बाद, अलादीन नाम का एक लड़का बगदाद में पैदा हुआ। वह एक दयालु हृदय का बालक है। उसे बगदाद, ज़फर के दुष्ट ग्रैंड विज़ियर द्वारा 10,000 सोने के सिक्कों के बदले में दीपक खोजने का काम सौंपा जाता है, लेकिन वह एक गुफा में फंस जाता है। वह दीपक को रगड़ता है और द लैंप के जिन्न का स्वामी बन जाता है। वह जिनी को गिन्नू नाम देता है। ज़फ़र अलादीन से दीपक चुराने की कोशिश करता है लेकिन नाकाम रहता है।
अलादीन बगदाद की राजकुमारी यासमीन से प्यार करता है। वह उससे कई बार मिलता है लेकिन उसे नहीं पता कि वह एक राजकुमारी है। वह धीरे-धीरे उससे दोस्ती करता है और बाद में दोनों में प्यार हो जाता है।
ज़फ़र द रिंग का जिन्न ढूंढता है और उसकी मदद से वह गेनू को पाता है और धीरे-धीरे अलादीन को अपने जाल में फंसाता है और उसे सुलतान यानी यासमीन के पिता को मार डालता है। इससे यासमीन का दिल टूट गया। जफर ने रिंग के जिनी को धोखा दिया। अलादीन को यासमीन ने जिंदा दफन कर दिया।

सीजन 2

एक साल बाद, अलादीन को अभी भी जीवित दिखाया गया है। वह द रिंग के जिनी को पाता है और उसे पता चलता है कि ज़फर ने उसके साथ क्या किया। वह बदला लेने का फैसला करता है। यह पता चलता है कि उनके पिता उमर ने उन्हें मारे जाने से पहले बचा लिया था। अलादीन अली नाम लेता है और वे एक खजाना खोजने जाते हैं।
यासमीन ठंडे दिल की हो गई है और घोषणा करती है कि वह बगदाद पर शासन करेगी। ज़फ़र, जो ऐसा नहीं करना चाहता, उसे गिन्नु की मदद से तोते में बदल देता है।
अली को खजाने के साथ दो जीन - जीन माइन और चांद चेंजज़ी मिलते हैं। वह बगदाद लौटता है। जफर ने अलादीन का पता लगाने के लिए उसका परीक्षण किया। बाद में, वह उससे दोस्ती करता है। अली यासमीन को ठीक करता है लेकिन वह उसे छोड़ने का आदेश देती है।
जफर अपने लालच के कारण अली को बगदाद वापस बुलाता है। यासमीन गुस्से में है, लेकिन उसकी योजना के तहत अली से दोस्ती करती है। अली अपने चाचा से मिलता है और उसकी सच्चाई का खुलासा करता है। इस बीच, जीन माइन को गिन्नू से प्यार हो जाता है।
अली ने काले जादू के माध्यम से दुनिया पर कब्जा करने की ज़फ़र की योजनाओं के बारे में जाना। वह अलादीन के भूत के रूप में ज़फर को परेशान करना शुरू कर देता है। यासमीन अलादीन के भूत से मिलती है और वह घोषणा करती है कि वह साबित करेगी कि वह 5 दिनों में निर्दोष थी। 2 दिन बाद अलादीन का भूत यासमीन से मिलता है और उससे सच्चाई का पता चलता है। वह अपराधी को उजागर करने और प्रकट करने का वादा करता है जब उसने उसके खिलाफ पर्याप्त साक्ष्य एकत्र किया है। एक बुराई के रूप में, अली अपने अपराध के बारे में सभी ज़फर के भाषण को एक अंगूठी पर इकट्ठा कर रहा है। अली की टीम को ज़फ़र की जेब के अंदर जादुई चिराग मिलता है और इसे जफी मेनरी द्वारा थोड़े समय के लिए ज़फ़र की मूर्ति में बदल दिया जाता है। लेकिन, लंबे समय के बाद अली को पता चलेगा कि उसके पास जो लैम्प है, वह डुप्लिकेट है।
जनजातीय सम्मान

पुरस्कार

मध्यप्रदेश के अनुसूचित जनजाति समुदाय के लोगों की नि:स्वार्थ सेवा के लिए व्यक्ति/स्वयंसेवी संस्था को अनुसूचित जाति कल्याण विभाग द्वारा यह राज्य स्तरीय सम्मान दिया जाएगा। इस राज्य स्तरीय सम्मान के अंतर्गत रुपये 1.00 लाख की सम्मान निधि एवं प्रशस्ति पट्टिका प्रदान की जाएगी।

रानी दुर्गावती राष्ट्रीय सम्मान

यह सम्मान आदिवासी एवं पारम्परिक सृजनात्मक कला, शिल्प, समाज सेवा, प्रशासन में अद्वितीय उपलब्धि एवं योगदान के लिए आदिवासी महिला को दिया जाता है। इस राष्ट्रीय सम्मान के अन्तर्गत रुपये 2 लाख की सम्मान निधि एवं प्रशस्ति पट्टिका प्रदान की जाती है। यह सम्मान किसी एक कृति, रचना या उपलब्धि के लिए न होकर सुदीर्घ साधना एवं उपलब्धि के लिए दिया जाता है।

प्राप्तकर्ता

वर्ष 2008- श्रीमती रोज़ केरकेट्टा, झारखण्ड सम्मानित।
वर्ष 2009- श्रीमती भूरी बाई, झाबुआ एवं श्रीमती दुर्गा बाई व्याम, सुनपुरी, डिण्डौरी संयुक्त रूप से सम्मानित।
वर्ष 2010- प्रक्रियाधीन।

वीर शंकर शाह-रघुनाथ शाह राष्ट्रीय सम्मान

यह सम्मान भारतीय साहित्य में जनजातीय जीवन की सांस्कृतिक परंपरा और विशिष्टताओं पर लेखन के लिए तथा आदिवासी पारम्परिक कलाओं के क्षेत्र में उल्लेखनीय साधना के लिए दिया जाता है। इस राष्ट्रीय सम्मान के अंतर्गत रुपये 2 लाख की सम्मान निधि एवं प्रशस्ति पट्टिका प्रदान की जाती है। यह सम्मान किसी कृति, रचना या उपलब्धि के लिए न होकर सुदीर्घ साधाना एवं उपलब्धि के लिए दिया जाता है।

प्राप्तकर्ता

वर्ष 2008- श्री किनफाम सिं नोंगकिनरिह, मेघालय सम्मानित।
वर्ष 2009- श्री जिव्या सोमा माषे, महाराष्ट्र एवं डॉ. महेन्द्र कुमार मिश्रा, भुवनेश्वर  को संयुक्त रूप से। (घोषणा)
वर्ष 2010- प्रक्रियाधीन।

ठक्कर बापा राष्ट्रीय सम्मान

यह सम्मान गरीब, पीड़ित, पिछड़े आदिवासी समुदाय की ममतापूर्ण सेवा एवं सुदीर्घ साधाना के लिए व्यक्ति/संस्था को दिया जाता है। इस राष्ट्रीय सम्मान के अन्तर्गत रुपये 2 लाख की सम्मान निधि एवं प्रशस्ति पट्टिका प्रदान की जाती है। यह सम्मान किसी एक कृति या उपलब्धि के लिए न होकर सुदीर्घ साधना एवं उपलब्धि के लिए दिया जाता है।

प्राप्तकर्ता

वर्ष 2008- स्वामी विवेकानन्द  मेडिकल मिशन , केरल सम्मानित।
वर्ष 2009- वनबंधु परिषद, कोलकाता (घोषणा)
वर्ष 2010- प्रक्रियाधीन।

जननायक टंट्या भील राज्य स्तरीय सम्मान

यह सम्मान शिक्षा और/या खेल गतिविधियों में उल्लेखनीय साधना तथा उत्कृष्ट प्रदर्शन के लिए आदिवासी युवा को दिया जाता है। इस सम्मान के अंतर्गत रुपये 1 लाख की सम्मान निधि एवं प्रशस्ति पट्टिका प्रदान की जाती है। यह सम्मान किसी एक उपलब्धि के लिए न होकर शिक्षा और/या खेल गतिविधियों में उत्कृष्ट प्रदर्शन के लिए, सुदीर्घ साधना एवं उपलब्धि के लिए दिया जाता है।

प्राप्तकर्ता

वर्ष 2008- श्री राजाराम मौर्य, देवास सम्मानित।
वर्ष 2009 एवं 2010 - प्रक्रियाधीन

विष्णु कुमार समाज सेवा सम्मान

मध्यप्रदेश शासन ने समाज सेवा के क्षेत्र में अद्वितीय योगदान, संवेदनशीलता, अनुकरणीय पहल के लिए विख्यात समाजसेवी एवं सेवा भारती के संस्थापक स्व. श्री विष्णु कुमार की स्मृति को संजोये रखने के लिए, विष्णु कुमार समाज सेवा सम्मान स्थापित किए गए हैं। वर्ष 2010 के अधोलिखित सम्मान प्रक्रियाधीन है।

विष्णु कुमार अनुसूचित जाति समाज सेवा सम्मान

विष्णु कुमार अनुसूचित जाति समाज सेवा सम्मान किसी एक उपलब्धि के लिए न होकर अनुसूचित जाति के समग्र उत्थान के लिए उत्कृष्ट प्रदर्शन और असाधारण उपलब्धि के लिये देय होगा।
१३१० ईसा पूर्व

१३१० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३१० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गोलाईमापी

गोलाईमापी (spherometer/स्फेरोमीटर) एक मापन यन्त्र है जो किसी गोले के त्रिज्या के यथार्थ (precise) मापन के काम आता है। मूलतः इस यन्त्र का उपयोग चश्मासाज़ (ऑप्टीशियन) किया करते थे और इससे लेंसों की वक्रता (कर्वेचर) मापते थे।
कोरोमंडल तट

कोरोमंडल तट भारतीय प्रायद्वीप की दक्षिण-पूर्वी तटरेखा को दिया गया नाम है। यह क्षेत्र चोल राजवंश द्वारा शासित रहा है। चोल क्षेत्र या मंडल को तमिल में चोल-मंडलम कहते थे। वहीं से पुर्तगालियों एवं फ्रेंच लोगों ने बिगाड़ कर कोरमंडल नाम निकाला है। krishna nadi se kanyakumari tak ka tat Coromandal Tat
तमिल में इसे चोलों द्वारा चोलामंडलम (சோழ மண்டலம்) अर्थात चोल राजाओं का इलाका कहा जाता था। इसी से पुर्तगाली यात्रियों ने नाम को बिगाड़ कर वर्तमान का कोरोमंडल कर दिया। कोरोमंडल tat पर ही masulipattam pulikat हैं
ऑनलाइन डेटिंग

ऑनलाइन डेटिंग का शाब्दिक अर्थ मेलमिलाप या दोस्ती है। यह इंटरनेट के माध्यम से या सामाजिक गतिविधियों से मिलकर प्रेम प्रसंग का एक रूप हो सकता है। एक संस्था के रूप में डेटिंग मुख्य रूप से पिछले कुछ सदियों में उभरा है, डेटिंग शब्द इंग्लिश भाषा से लिया गया है। भारत में इंटरनेट के प्रचलित से ऑनलाइन वेबसाइट से नवीन दोस्तों को खोजने का भी माध्यम होता जा रहा है
मेड़ता विधानसभा क्षेत्र (राजस्थान)

मेड़ता विधानसभा क्षेत्र राजस्थान का एक विधानसभा क्षेत्र है।
1992 हैमबर्ग मास्टर्स

पुरुष एकल

स्टीफन एडबर्ग ने  माइकल स्टिच को 5-7, 6-4, 6-1 से हराया।
आयनन

आयनन की विधियाँ

आयनन कई प्रकार से किया जा सकता है-
सूरत थानी प्रान्त

नामोत्पत्ति

"सूरत थानी" का अर्थ "सज्जन लोगों का नगर" है। इसमें "थानी" संस्कृत के "धानी" शब्द से उत्पन्न है जिसका अर्थ "नगरी" होता है - यह शब्द आधुनिक राजस्थानी के "ढाणी" शब्द में भी मिलता है।
जिराफ़ तारामंडल

जिराफ़ या कमॅलपार्डलिस (अंग्रेज़ी: Camelopardalis) खगोलीय गोले के उत्तरी भाग में स्थित एक अकार में बड़ा लेकिन धुंधला-सा तारामंडल है। इसकी परिभाषा सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी। इसका अंग्रेज़ी नाम दो हिस्सों का बना है: कैमल (यानि ऊँट) और लेपर्ड (यानि धब्बों वाला तेंदुआ)। लातिनी में कैमलेपर्ड का मतलब था "वह ऊँट जिसपर तेंदुएँ जैसे धब्बे हों", यानि की जिराफ़।

तारे व अन्य खगोलीय वस्तुएँ

जिराफ़ तारामंडल में ३६ तारें हैं जिन्हें बायर नाम दिए जा चुके हैं, जिनमें से अगस्त २०११ तक ४ के इर्द-गिर्द ग़ैर-सौरीय ग्रह परिक्रमा करते हुए पाए गए थे। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसका सब से रोशन तारा बेटा कमॅलपार्डलिस (β Camelopardalis) है, जो ४.०३ की चमक (सापेक्ष कान्तिमान) रखता है और वास्तव में एक दोहरा तारा है। सन् २०११ में इसी तारामंडल के क्षेत्र में एक महानोवा (सुपरनोवा) मिला था। इसमें पृथ्वी से १.१ करोड़ प्रकाश-वर्ष दूर स्थित ऍनजीसी २४०३ (NGC 2403) नामक एक सर्पिल (स्पाइरल) आकाशगंगा भी स्थित है।

वॉयेजर प्रथम यान

१९७७ में अमेरिकी अंतरिक्ष अनुसंधान संस्था नासा द्वारा छोड़ा गया वॉयेजर प्रथम यान इसी तारामंडल की दिशा में बढ़ रहा है। वर्तमान से लगभग ४०,००० सालों बाद यह जिराफ़ तारामंडल के ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा। इतने पास होने के बावजूद भी इस तारे की चमक पृथ्वी की सतह से बिना दूरबीन के देखे जाने के लिए पार्याप्त नहीं होगी। तब तक यान की बैट्रियाँ भी मृत हो चुकी होंगी और इस से कोई भी संकेत या चित्र पृथ्वी पर नहीं पहुँचेगा।
दूरसंचार

दूरसंचार (Telecommunication) शब्द का प्रयोग किसी विद्युत संकेत का किसी दूरार्ध क्षेत्र तक संचारित या प्रेषित करने के अर्थ में होता है।

संचार और सूचना प्रौद्योगिकी

इलेक्ट्रॉनिक्स और सूचना प्रौद्योगिकी, उत्पादन और निर्यात दोनों के संदर्भ में भारतीय उद्योग के सबसे तेजी से बढ़ते क्षेत्र हैं। एयरोस्पेस और रक्षा इलेक्ट्रॉनिक्स को अपवादस्वरूप छोड़ दें तो आज इलेक्ट्रॉनिक्स उद्योग के लिए लाइसेंस की जरूरत नहीं रह गई है। विदेशी निवेश में उदारीकरण और पूरी अर्थव्यवस्था की आयात निर्यात नीति के साथ यह क्षेत्र विशाल बाजार के रूप में न केवल संभावित रूचि आकर्षित कर रहा है बल्कि अंतरराष्ट्रीय कंपनियों के लिए संभावित उत्पादन आधार है।
हाल के समय में, 'सॉफ्टवेयर विकास और आईटी सक्रिय सेवा' वैश्विक संदर्भ में भारत के लिए आला अवसर के रूप में उभरी है। सरकार भारत को वैश्चिक सूचना प्रौद्योगिकी की महाशक्ति और सूचना क्रांति के युग में अव्वल बनाने के लिए सभी आवश्यक कदम उठा रही है। सरकार ने देश की शीर्ष पांच प्राथमिकताओं के रूप में सूचना प्रौद्योगिकी को बढ़ावा देने की घोषणा की है और सूचना प्रौद्योगिकी तथा सॉफ्टवेयर विकास पर राष्ट्रीय कार्यबल का गठन किया है।

उपग्रह द्वारा ग्‍लोबल मोबाइल निजी संचार के लिए नीति

एनटीपी-1999 के अनुसार ग्‍लोबल मोबाइल निजी संचार उपग्रह (जीएमपीसीएम) के लिए लाइसेंस प्रदान करने संबंधी नीति को 2 नवम्बर 2001 को अंतिम रूप दिया गया और इसकी घोषणा की गई।
जीएमपीसीएस लाइसेंस प्रदान करने की प्रक्रिया एक पेचीदा प्रक्रिया है। जीएमपीसीएस लाइसेंस का आवेदन समस्त प्रस्ताव सहित विधि प्रवर्तन एजेंसी को सुरक्षा निकासी हेतु प्रस्तुत किया जाता है। प्रस्ताव को अंतर-मंत्रालय समिति जिसमें सचिव, कैबिनेट सचिव, रक्षा सचिव, गृह सचिव, सचिव (अंतरिक्ष विभाग) और निदेशक (इंटेलिजेंस ब्यूरो) होते हैं, से सुरक्षा के दृष्टिकोण से अनापत्ति प्राप्त होने के पश्चात आशय पत्र जारी किया जाता है।
इस समय एक आवेदक कंपनी को जीएमपीसीएस लाइसेंस के लिए आशय पत्र जारी किया जा चुका है और लाइसेंस पर अब हस्‍ताक्षर किए जाने हैं। इस प्रक्रिया में सुरक्षा निगरानी के संबंध में जीएमपीसीएस गेटवे और भू-स्‍टेशन की जांच की शामिल है। लाइसेंस शुल्क, जो राजस्‍व भागीदारी के रूप में है, समायोजित सकल राजस्‍व का 10 (दस) प्रतिशत है और प्रवेश शुल्क एक करोड़ रुपए हैं।
अर्नेस्ट रदरफोर्ड

परिचय

अर्नेस्ट रदरफोर्ड का जन्म 30 अगस्त 1871 को न्यूजीलैंड में हुआ था। अपनी अधिकतम उम्र रासायनिक प्रयोगों में गुजारने वाले वैज्ञानिक माइकल फैराडे के बाद दूसरे स्थान पर अर्नेस्ट रदरफोर्ड का ही नाम आता है। भौतिक विज्ञान में अपनी योग्यताओं के चलते 1894 में रदरफोर्ड को प्रसिद्ध भौतिक विज्ञानी सर जे.जे.थॉमसन के अधीन शोध करने का मौका मिला, इसके लिए उन्हें छात्रवृत्ति भी मिली। 1898 में कनाडा के मैकगिल विश्वविद्यालय में वे भौतिकी के प्रोफेसर रहे और 1907 में इंग्लैंड मैनचैस्टर विश्वविद्यालय में भौतिकी के व्याख्याता। 1919 में थॉमसन की मृत्यु के बाद कैम्ब्रीज विश्वविद्यालय में अर्नेस्ट रदरफोर्ड ही भौतिकी के प्राध्यापक और निदेशक बने। भौतिक रसायन के लगभग सभी प्रयोगों में उपयोग होने वाली अल्फा, बीटा और गामा किरणों के बीच अन्तर बताने वाले वैज्ञानिक अर्नेस्ट रदरफोर्ड ही थे। नाभिकीय भौतिकी में योगदान के लिए 1908 में उन्हें नोबल पुरस्कार से सम्मानित किया गया।
अर्नेस्ट रदरफोर्ड के परमाणु संरचना के सिद्धांत से पहले पदार्थों में परमाणु की उपस्थिति का पता तो चल सका था, किन्तु परमाणु के बारे में जो जानकारी थी उसे आगे गति दी अर्नेस्ट रदरफोर्ड के किए प्रयोंगों ने।
सालों पहले महर्षि कणाद ने यह बता दिया था कि प्रत्येक पदार्थ बहुत छोटे−छोटे कणों से मिलकर बना है। 1808 में ब्रिटेन के भौतिक विज्ञानी जॉन डाल्टन ने अपने प्रयोगों के आधार पर बताया कि पदार्थ जिन अविभाज्य कणों से मिलकर बना है उन्हें परमाणु कहते हैं। इन परमाणुओं का स्वतंत्र अस्तित्व संभव है।
डॉल्टन के बाद वैज्ञानिक थॉमसन व रदरफोर्ड के प्रयोगों ने डॉल्टन के सिद्धांत में सुधार किया उन्होंने स्पष्ट कर दिया कि परमाणु अविभाज्य नहीं है बल्कि यह छोटे−छोटे आवेशित कणों से मिलकर बना है। 1897 में सर थामसन ने परमाणु के अंदर धनावेशित कण की उपस्थिति प्रमाणित की। उस समय तक परमाणु के अंदर उपस्थित धनावेशित कणों के लिए कहा गया था कि ये कण परमाणु के अंदर बिखरी हुई अवस्था में ठीक उसी रहते हैं जैसे बूंदी के लड्डू में इलायची के दाने अथवा वॉटर मैलन के अंदर उसके बीज या क्रिसमस पुडिंग में ड्राइ फ्रूट्स।
अर्नेस्ट रदरफोर्ड का वैज्ञानिक दिमाग परमाणु के अंदर इलेक्ट्रान की इस तरह की व्याख्या से संतुष्ट नहीं था, संतुष्टि के लिए उन्होंने कई और प्रयोग किए। परमाणु के अंदर की को संरचना जानने के लिए 1911 में उन्होंने एक प्रयोग किया जिसमें उन्होंने निर्वात में स्क्रीन के सामने रखी एक पतली स्वर्ण पन्नी में से कुछ अल्फा किरणों को गुजारा। प्रयोग के परिणाम आश्चर्य चकित करने वाले थे। परमाणु के बारे में अब तक प्रचलित सिद्धान्त के अनुसार अल्फा कणों को गोल्ड फॉइल के पार स्क्रीन पर एक ही जगह जाकर टकराना चाहिए था, किन्तु रदरफोर्ड ने देखा कि कुछ अल्फा कण गोल्ड फॉइल से टकराकर भिन्न−भिन्न कोणों पर विचलित होकर वापस आ रहे थे और कुछ उसके पार भी निकल रहे थे। रदरफोर्ड के प्रयोग ने स्पष्ट कर दिया कि परमाणु के मध्य कुछ घना धनात्मक भाग है जिससे अल्फा कण वापस लौट रहे थे। प्रयोग से उन्होंने सिद्ध किया कि यह धनात्मक घना भाग परमाणु का 'नाभिक' (न्यूक्लियस) है, इस नाभिक में ही परमाणु का समस्त द्रव्यमान केंद्रित रहता है एवं इलेक्ट्रान इसी धनात्मक आवेश के चारों और व्यवस्थित रूप से घूमते हैं।
डोली अरमानों की

कहानी

यह कहानी उर्मि और सम्राट की है। सम्राट उर्मि को हमेशा मारता पीटता रहता था। जब उर्मि को लगा की सम्राट कभी सुधार नहीं सकता तब वह उससे तलाक ले लेती है। इसके पश्चात वह दोनों अपने बेटे के लिए न्यायालय में जाते है। सम्राट वकील के लिए निरंजन खन्ना को चुनता है। और उर्मि के ओर से ईशान यह प्रकरण लड़ता है। और इस प्रकरण को जीतने के लिए ईशान एक योजना बनाता है चूंकि सम्राट उन लोगों को मारने का सोचता है इसलिए ईशान सभी स्थानों पर केमरा लगा देता है और जब सम्राट वहाँ आता है और उस घर को जलाता है तो यह सभी कार्य को ईशान केमरे के द्वारा न्यायालय में प्रस्तुत करता है और न्यायालय उर्मि के पक्ष में फैसला सुनाता है। साथ ही सम्राट को उर्मि और ईशान की हत्या के प्रयास करने के अपराध के कारण 6 वर्ष की जेल हो जाती है।
6 वर्ष के पश्चात सौर्य एक उच्च शिक्षा प्राप्त छात्र बन गया और उर्मि एक महिलाओं के ऊपर हो रहे शोषण को रोकने वाले एक गैर सरकारी संगठन का हिस्सा बन गई। साथ ही वह एक अविश्वसनीय रूप से अमीर बन गई और एक होटल की मालिक भी बन गई। उर्मि उसके बेटे, भाई, उसके परिवार, और ईशान सभी एक साथ रहते हैं। और सम्राट भी उर्मि और ईशान की हत्या के प्रयास से आज़ाद हो जाता है। तथा सम्राट की म़त्‍यु हो जाती है वुरे इन्‍सान का वुरा अन्‍त होता है
भारत की थलसेना के रैंक और प्रतीक चिह्न

भारतीय सेना अपने प्रभावशाली प्रदर्शन वाले 1,325,000 से अधिक सक्रिय सैनिकों और 2,143,000 आरक्षित सैनिकों के साथ विश्व की तीसरी सबसे बड़ी स्थायी सेना है। भारतीय सेना के रैंकों को पश्चिमी देशों के रैंकों के साथ मेल खाते हुए बनाया गया है और विशेष रूप से ब्रिटिश और राष्ट्रमण्डल देशों की सेनाओं क्रम परिलक्षित होते हैं। रैंक के लिए पारम्परिक नाम भी उपयोग किए जाते हैं, किन्तु रैंक समानता बनी रहती है।

इतिहास

२६  जनवरी १९५०  तक,  भारतीय सेना ने ब्रिटिश भारतीय सेना के ब्रिटिश-पैटर्न रैंक बैज का उपयोग किया। २६  जनवरी १९५०  के बाद, जब भारत एक गणतंत्र बन गया, भारत के राष्ट्रपति कमांडर-इन-चीफ बन गए।
बटेर

बटेर पालन

वर्ष भर के अंतराल में ही मांस के लिए बटेर की 8-10 उत्पादन ले सकते हैं। चूजे 6 से 7 सप्ताह में ही अंडे देने लगते हैं। मादा प्रतिवर्ष 250 से 300 अंडे देती है। 80 प्रतिशत से अधिक अंडा उत्पादन 9-10 सप्ताह में ही शुरू हो जाता है। इसके चूजे बाजार में बेचने के लिए चार से पांच सप्ताह में ही तैयार हो जाते हैं। एक मुर्गी रखने के स्थान में ही 10 बटेर के बच्चे रखे जा सकते हैं। इसके साथ ही रोग प्रतिरोधक होने के चलते इनकी मृत्यु भी कम होती है। इन सबसे महत्वपूर्ण यह है कि बटेर को किसी भी प्रकार के रोग निरोधक टीका लगाने की जरूरत नहीं होती है। एक किलोग्राम बटेर का मांस उत्पादन करने के लिए दो से ढाई किलोग्राम राशन की आवश्यकता होती है। बटेर के अंडे का भार उसके शरीर का ठीक आठ प्रतिशत होता है जबकि मुर्गी व टर्की के तीन से एक प्रतिशत ही होता है।
ट्रिपैनोसोमियासिस

निदान

अफ्रीकी ट्रिपैनोसोमियासिस के निदान के लिए रक्त, लसीका ग्रंथियों से प्राप्त द्रवों या मस्तिष्क-मेरूरज्जु द्रव में टी. ब्रूसी के पाए जाने का सबूत होना आवश्यक है।

उपचार

अमरीकी ट्रिपैनोसोमियासिस का उपचार आजकल बेंज़निडाज़ोल और नाइफर्टिमॉक्स सहित विविध प्रकार की कवक-निरोधी दवाओं द्वारा किया जाता है। मेलार्सोप्रॉल नामक एक अन्य दवा का प्रयोग टी.बी.गैम्बियेंसी के इलाज के लिए किया जाता है।
पूर्व भारतीय खाना

बिहारी और झारखंडका खाना

कढ़ी •  खिचड़ी •  घूगनी •  पिट्ठा •  चिवड़ा •  सत्तू •  धेस्का •  साग •  कोफ्ता •  भर्वां करेला •  पचरंगी कोरमा •  पालक पनीर •  शाही पनीर •  लिट्टी •  चोखा •  पुआ •  सूरन चटनी •  ठेकुआ •  खाजा •  बेसन की सब्जी •  काला चना घूमनी •  आलू चोखा •  चना-नेनुआ •  चना दाल की कचौरी •  तिल बर्फी

उड़िया खाना

दालमा •  मुंग दालमा •  संतुला •  माछ बेसरा •  पिथाउ भाजा •  जाह्नी राई •  चिंगुडी महुरा •  घंटा •  दही बैंगन •  टोमैटॊ खजूर खाट्टा •  कोलाथा दाली •  माछ ठुकुठुका •  घिया अन्ना •  पाल छत्तू बारा •  चिन्गुडी चड़चड़ी •  मांश काशा •  छेना तरकारी •  सहजन फूल राइ •  छिन्चड़ा •  दाल खिचड़ी •  राम रोचक तरकारी •  पानी काखरू सकारा •  कांचा कदली बाड़ा •  मूला साग •  पोदा पीठा •  अरिस पीठा •  सेवईं खाकड़ा •  छेना जलेबी •  आलू रास •  रबड़ी •  दाल पूरी •  छेना पोदा •  ओडिया •  माछ भाजा •  बादामी चिकन •  सरसों चिकन •  दाल पसंद •  मेथी भात •  दही भात •  पालक मूंग दाल •  अरहर दाल
अकाल तख़्त

परिचय

गुरु राम दास ने पहले हरिमन्दिर साहिब के पास बैठने के लिए मिट्टी का एक चबूतरा बनवाया। इसके बाद गुरु अर्जुन देव ने इसी स्थान पर एक कच्ची कोठरी बनवाई जिसे सिख कोठा साहब कहते हैं। हरिमन्दिर साहिब की नींव मुस्लिम सूफ़ी मियाँ मीर ने रखी। जबकि अकाल तख़्त की नींव बाबा बुड्ढा, भाई गुरदास और गुरु हरगोबिन्द ने रखी। सर्वप्रथम गुरु हरगोबिन्द ने इस तख़्त पर बैठे। इतिहास बताता है कि अकाल तख़्त पर बार बार हमले हुए हैं।
अठारहवीं सदी में अहमद शाह अब्दाली ने अकाल तख़्त और हरिमन्दिर साहिब पर कई हमले किए। सरदार हरि सिंह नलवा जो कि महाराजा रणजीत सिंह का एक सेनपति था ने अकाल तख़्त के स्वर्ण परिदृश्य का निर्माण करवाया।
भारतीय सेना अमृतसर शहर में स्थित हरिमन्दिर साहिब पर किया जाने वाला ऑपरेशन तत्कालीन भारतीय प्रधानमंत्री इंदिरा गांधी के आदेश से 3 से 8 जून तक हुआ। 4 जून 1984 में ऑपरेशन ब्लू स्टार के तहत पर अकाल तख़त और हरिमन्दिर साहिब को काफ़ी नुक़सान पहुँचाया गया।